Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 1430

(6) A biztosítási események számára, a biztosított egyéni kockázatok számára, a kifizetett biztosítási összegek öszszességére és a biztosított tõke összegére vonatkozó statisztikák összeállításában a biztosítók közötti vagy a biztosítók társulásaiban folytatott együttmûködés lehetõvé teszi a kockázatokra vonatkozó ismeretek javítását, és megkönnyíti az egyes biztosítótársaságok számára a kockázatok értékelését. Ugyanez vonatkozik arra, amikor e statisztikákat nettó biztosítási díjak tájékoztató jelleggel történõ kialakítására vagy, tõkésítési elemet tartalmazó biztosítások esetében, gyakorisági táblázatok összeállítására használják. Olyan külsõ körülmények valószínû hatásáról szóló felmérések készítését is lehetõvé kell tenni, amely körülmények befolyásolhatják a biztosítási események gyakoriságát és mértékét vagy a különbözõ típusú befektetések hozamát. Biztosítani kell azonban, hogy a korlátozások csak olyan mértékben mentesüljenek, amilyen mértékben e célok eléréséhez szükségesek. Ezért helyénvaló annak kikötése, hogy a bruttó díjakra — vagyis a biztosítottak számára ténylegesen megállapított, igazgatási, kereskedelmi és egyéb költségeket, továbbá elõre nem látható kiadásokat és nyereséget is tartalmazó díjakra — vonatkozó összehangolt magatartások nem kerülnek mentesítésre, sõt, hogy a nettó biztosítási díjak is csak referenciacélokat szolgálnak.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes